stanford-oval/wikipedia huggingface dataset:
พายุโซนร้อนปาบึก (พ.ศ. 2562)
ประวัติทางอุตุนิยมวิทยา

การแปรปรวนของอากาศในเขตร้อนก่อตัวขึ้นทางตอนใต้ของทะเลจีนใต้ในวันที่ 28 ธันวาคม พ.ศ. 2561 โดยรวมเข้ากับหย่อมความกดอากาศต่ำที่หลงเหลือของพายุดีเปรสชันเขตร้อน 35W ในวันที่ 30 ธันวาคม ภายใต้ลมเฉือนแนวตั้งกำลังแรง ทำให้หย่อมความกดอากาศต่ำยังคงไม่มีการจัดระเบียบจนวันที่ 31 ธันวาคม เมื่อทั้งกรมอุตุนิยมวิทยาญี่ปุ่นและศูนย์เตือนไต้ฝุ่นร่วมได้ปรับให้ระบบเป็นพายุดีเปรสชันเขตร้อน ส่วนกรมอุตุนิยมวิทยาได้ออกประกาศเรื่องพายุดีเปรสชันฉบับที่ 1 ในเวลา 16.00 น. โดยศูนย์เตือนไต้ฝุ่นร่วมได้ให้รหัสเรียกกับพายุว่า 36W เป็นพายุลูกสุดท้ายอย่างไม่เป็นทางการของฤดูพายุไต้ฝุ่น พ.ศ. 2561 ต่อมาในเวลา 06.00 น. UTC (เวลา 13.00 น. ตามเวลาในประเทศไทย) วันที่ 1 มกราคม พ.ศ. 2562 กรมอุตุนิยมวิทยาญี่ปุ่นได้ปรับให้พายุดีเปรสชันเขตร้อนเป็นพายุโซนร้อนลูกแรกของฤดูพายุไต้ฝุ่น พ.ศ. 2562 และให้ชื่อว่า ปาบึก (Pabuk) โดยเป็นพายุที่เหนือกว่าพายุไต้ฝุ่นอลิซใน พ.ศ. 2522 และเป็นพายุโซนร้อนที่ก่อตัวเร็วที่สุดในมหาสมุทรแปซิฟิกตะวันตกเฉียงเหนือในสถิติ โดย ณ เวลานั้น ปาบึกอยู่ห่างจากนครโฮจิมินห์ ประเทศเวียดนามไปทางตะวันออกเฉียงใต้ 650 กม. และเคลื่อนตัวเลี้ยวไปทางตะวันตกอย่างช้า ๆ พร้อมการไหลเวียนระดับต่ำที่ศูนย์กลางที่เปิดออกเป็นบางส่วน
ภายใต้สภาพแวดล้อมที่ร่อแร่ คือ อุณหภูมิพื้นผิวน้ำทะเลที่อบอุ่น, มีการไหลออกที่ขั้วอย่างดีเยี่ยม แต่มีลมเฉือนแนวตั้งที่พัดแรง ทำให้ปาบึกพยายามเร่งการทวีกำลังแรงมากขึ้นเป็นเวลาสองวัน ก่อนที่จะเคลื่อนตัวเร่งไปทางตะวันตกเฉียงเหนือและเข้าสู่อ่าวไทยในวันที่ 3 มกราคม ซึ่งในอ่าวไทยเป็นบริเวณที่ลมเฉือนแนวตั้งพัดเบาลงและอ่อนลง ทำให้ปาบึกกลายเป็นพายุโซนร้อนลูกแรกที่พัดอยู่ในอ่าวนับตั้งแต่พายุหมุ่ยฟ้าในฤดูพายุไต้ฝุ่นแปซิฟิก พ.ศ. 2547 โดยที่เวลาขณะนั้น พายุปาบึกพยายามที่จะสร้างตาพายุขึ้น ซึ่งสามารถสังเกตได้ผ่านทางภาพถ่ายคลื่นไมโครเวฟ วันที่ 4 มกราคม กรมอุตุนิยมวิทยารายงานว่าปาบึกพัดขึ้นฝั่งที่อำเภอปากพนัง จังหวัดนครศรีธรรมราช ในเวลา 12.45 น. (05.45 UTC) แม้ว่าสำนักอุตุนิยมวิทยาอื่น ๆ จะชี้ว่าปาบึกจะพัดขึ้นฝั่งขณะมีกำลังสูงสุดในระหว่างเวลา 06.00 ถึง 12.00 UTC (13.00 ถึง 19.00 น. ตามเวลาในประเทศไทย) ทำให้ปาบึกกลายเป็นพายุโซนร้อนลูกแรกที่พัดขึ้นฝั่งในภาคใต้ของประเทศไทย นับตั้งแต่พายุลินดาเมื่อ พ.ศ. 2540 ไม่นานหลังจาก 12.00 UTC (19.00 น. ตามเวลาในประเทศไทย) กรมอุตุนิยมวิทยาญี่ปุ่นได้ออกคำแนะนำฉบับเต็มสำหรับปาบึกเป็นฉบับสุดท้าย เนื่องจากพายุได้เคลื่อนตัวออกจากแอ่งและเข้าสู่แอ่งมหาสมุทรอินเดียเหนือแล้ว
ไม่นานหลังจากที่ปาบึกพัดข้ามแอ่งไปแล้ว กรมอุตุนิยมวิทยาอินเดียได้ออกคำแนะนำฉบับแรกกับพายุ ทำให้ปาบึกกลายเป็นพายุไซโคลนลูกแรกของแอ่งที่ก่อตัวเร็วที่สุดเช่นกัน โดยเร็วกว่าพายุไซโคลนฮีบารูในปี พ.ศ. 2548 รวมถึงยังเป็นพายุไซโคลนลูกแรกของแอ่งที่มีชื่อที่ได้รับจาก RSMC โตเกียวด้วย ต่อมาอีกไม่กี่วัน ปาบึกยังคงเคลื่อนตัวไปทางตะวันตกเฉียงเหนืออย่างต่อเนื่อง ก่อนจะอ่อนกำลังลงเป็นหย่อมความกดอากาศต่ำกำลังแรงในวันที่ 7 มกราคม โดยหย่อมความกดอากาศต่ำที่หลงเหลือได้เลี่ยวไปทางตะวันออกเฉียงเหนือ และสลายตัวลงในวันที่ 8 มกราคม ตามลำดับ
ผลกระทบ > ประเทศเวียดนาม

ในประเทศเวียดนาม พายุโซนร้อนปาบึกทำให้มีผู้เสียชีวิตจำนวนหนึ่งคน และสร้างความเสียหายขึ้นในประเทศเวียดนามประมาณ 2.787 หมื่นล้านด่ง (1.2 ล้านดอลลาร์สหรัฐ หรือประมาณ 38 ล้านบาท)
ผลกระทบ > ประเทศไทย

ในประเทศไทยมีความเสียหายจากอุทกภัย และวาตภัยในช่วงกลางคืน ต้นไม้หักโค่นจำนวนมาก โดยพายุปาบึกทำให้มีผู้เสียชีวิตจำนวน 8 คนในประเทศไทย หนึ่งในนั้นเป็นนักท่องเที่ยวชาวรัสเซีย โดย 3 คนเสียชีวิตจากเศษที่ปลิวโดยลมและน้ำขึ้นจากพายุ ปาบึกทำให้เกิดความเสียหายในประเทศไทยประมาณ 5 พันล้านบาท (156 ล้านดอลลาร์สหรัฐ)
กรมป้องกันและบรรเทาสาธารณภัย ได้รายงานความเสียหายจากอิทธิพลของพายุโซนร้อนปาบึก ว่ามีพื้นที่ที่ได้รับผลกระทบรวม 18 จังหวัด 90 อำเภอ 407 ตำบล 2,635 หมู่บ้าน 133 ชุมชน ประชาชนได้รับผลกระทบ 212,784 ครัวเรือน 696,189 คน มีผู้เสียชีวิต 3 ราย สูญหาย 1 ราย
  และมีการอพยพประชาชนกว่า 31,665 คน ไปยังศูนย์อพยพชั่วคราว 123 แห่ง
รวมถึงการอพยพเคลื่อนย้ายเจ้าหน้าที่จาก 3 แท่นขุดเจาะแก๊สธรรมชาติในอ่าวไทย ได้แก่ แหล่งบงกช แหล่งบงกชใต้ และแหล่งอาทิตย์ กลับขึ้นฝั่งที่จังหวัดสงขลาในวันที่ 2 มกราคม
อิทธิพลของพายุโซนร้อนปาบึกก่อให้เกิดฝนตกหนักหลายพื้นที่ โดยปริมาณน้ำฝนสูงสุดที่วัดได้ ในวันที่ 3 มกราคม ที่อำเภอสะบ้าย้อย จังหวัดสงขลา มีปริมาณ 271.0 มิลลิเมตร ส่วนวันที่ 4 มกราคมวัดได้ที่ อำเภอพิปูน นครศรีธรรมราช 224.5 มิลลิเมตร
และวันที่ 5 มกราคม วัดได้ที่อำเภอสิชล 253.5 มิลลิเมตร และอำเภอเมืองชุมพร จังหวัดชุมพร 222.5 มิลลิเมตร
นอกจากนี้ยังมีรายงานคลื่นสูงและน้ำทะเลหนุนสูงเข้าสู่ชายฝั่งอ่าวไทยตอนบน ในพื้นที่จังหวัดตราด จันทบุรี ระยอง ชลบุรี สมุทรปราการ สมุทรสาคร และ สมุทรสงคราม

โดยข้อมูลเชิงอุตุนิยมวิทยาพบว่าในวันที่ 3 มกราคม ชายฝั่งภาคใต้ตั้งแต่จังหวัดพัทลุงลงไปมีความสูงคลื่น 3-5 เมตร ส่วนชายฝั่งบริเวณจังหวัดนครศรีธรรมราชและสุราษฎร์ธานี มีคลื่นสูงเพิ่มขึ้นเป็น 3-5 เมตร ในวันที่ 4 มกราคม จากนั้นในวันที่ 5 มกราคม ชายฝั่งตั้งแต่จังหวัดสงขลาลงไป มีคลื่นลดลงเหลือประมาณ 2-3 เมตร และต่อมาในวันที่ 6 มกราคม 2562 บริเวณชายฝั่งจังหวัดชุมพรและประจวบคีรีขันธ์ มีคลื่นสูง 2-4 เมตร
ผลกระทบ > ประเทศพม่า

ในประเทศพม่า มีรายงานต้นไม้หักโค่นและเสาไฟฟ้าล้มหลายพื้นที่ และทำให้มีไฟฟ้าดับเป็นบริเวณกว้าง
ผลกระทบ > ประเทศมาเลเซีย

ในประเทศมาเลเซีย ปาบึกทำให้มีผู้เสียชีวิตจำนวนหนึ่งคนจากการจมน้ำ
ดูเพิ่ม

สถานีย่อยพายุหมุนเขตร้อน
พายุไต้ฝุ่นเกย์ (พ.ศ. 2532)
พายุโซนร้อนกำลังแรงลินดา
พายุโซนร้อนแฮเรียต
พายุไซโคลนฟอร์เรสต์
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพถ่ายดาวเทียมแบบวงวนจาก EOSDIS ของนาซาแสดงช่วงชีวิตของปาบึก
เซน

"Zen" เปลี่ยนทางมาที่นี่ สำหรับความหมายอื่น ดูที่ เซน (แก้ความกำกวม)
ระวังสับสนกับ ศาสนาเชน
ภาพพระโพธิธรรม ฝีมือของโยชิโตชิ (ค.ศ. 1877)
เซน (ญี่ปุ่น: 禅, ぜん; อังกฤษ: Zen) เป็นนิกายในศาสนาพุทธฝ่ายมหายาน นับถือกันอย่างแพร่หลายในแถบเอเชียตะวันออก (จีน, ญี่ปุ่น, เกาหลี)
คำว่า เซน เป็นชื่อภาษาญี่ปุ่นของคำว่า ฉาน (จีน: 禅,  Chán แต้จิ๋วออกเสียงว่า เซี้ยง) ในภาษาจีน ที่มาจากคำว่า ธฺยาน ในภาษาสันสกฤตอีกทอดหนึ่ง (ตรงกับคำว่า ฌาน ในภาษาบาลี) ซึ่งหมายถึง การเพ่งอารมณ์จนใจแน่วแน่เป็นอัปปนาสมาธิ มีจิตที่สงบและประณีต
เซน มีต้นกำเนิดจากประเทศอินเดีย พัฒนาที่ประเทศจีน ก่อนที่จะถูกเผยแพร่มาสู่เกาหลีและเข้าสู่ประเทศญี่ปุ่น โดยได้รับอิทธิพลมาจากลัทธิขงจื๊อและลัทธิเต๋า ในช่วงระหว่างที่เผยแผ่มาสู่ญี่ปุ่น การฝึกตนของนิกายเซน เน้นที่การนั่งสมาธิเพื่อการรู้แจ้ง
ช่วงกลางคริสต์ศตวรรษที่ 20 เซนยังได้เป็นปรัชญาในการดำรงชีวิต และรู้จักกันทั่วโลก โดยแสดงถึงแนวทางการใช้ชีวิต การทำงาน และศิลปะ
เซนยึดถือหลักปฏิบัติธรรมตามหลักของพระพุทธเจ้า ตามหลักของการฝึกสติ อริยสัจ 4 และมรรค 8 เซน ได้รับการยอมรับจากบุคคลที่ไม่ใช่พุทธศาสนิกชนโดยเฉพาะอย่างยิ่งบุคคลนอกทวีปเอเชีย ที่สนใจในเซนสามารถศึกษาและปฏิบัติธรรมได้ และได้เกิดนิกายสายย่อยออกมาที่เรียกว่าคริสเตียนเซน
วัฒนธรรมของชาวญี่ปุ่นที่ชาวต่างชาติรู้จักกันดี ได้แฝงเอาพุทธปรัชญา แบบเซนไว้อย่างแนบแน่น เช่น พิธีชงชา อิเคบานะ (การจัดดอกไม้แบบญี่ปุ่น) วิถีซามุไร คิวโด(การยิงธนูแบบญี่ปุ่น) แม้แต่แนวทางการเล่นโกะหรือหมากล้อมแบบญี่ปุ่น เป็นต้น
พระสังฆปริณายกในนิกายเซน

ตามคติของนิกายเซน ถือว่าธรรมเนียมของนิกายนี้ได้รับการสืบทอดจากพระศากยมุนีพุทธเจ้า (釋迦牟尼佛) ผ่านทางพระอริยสงฆ์สาวกในสายของพระมหากัสสปะ โดยได้รับการถ่ายทอดธรรมะด้วยวิถีแห่ง "จิตสู่จิต" และรับมอบบาตร จีวร สังฆาฏิ ของพระพุทธเจ้าเป็นสัญลักษณ์สำคัญของตำแหน่ง จนมาถึงพระโพธิธรรมซึ่งเป็นผู้นำนิกายเซนจากอินเดียมาสู่จีน มีจำนวนทั้งสิ้น 28 องค์ ดังนี้
พระมหากัสสปะ Móhējiāyè 摩訶迦葉
พระอานนท์ Ānántuó 阿難陀
พระศาณวาสะ Shāngnàhéxiū 商那和修
พระอุปคุต Yōupójúduō 優婆掬多
พระธฤตก Dīduōjiā 提多迦
พระมิจกะ Mízhējiā 彌遮迦
พระวสุมิตร Póxūmì 婆須密
พระพุทธานันทิ Fútuónándī 浮陀難提
พระพุทธมิตร Fútuómìduō 浮陀密多
พระปารศวะ Pólìshīpó 婆栗濕婆
พระปุณยยศัส Fùnàyèshē 富那夜奢
พระอานโพธิ/พระอัศวโฆษะ Ānàpútí 阿那菩提 (นับถือว่าเป็นพระมหาโพธิสัตว์)
พระกปิมละ Jiāpímóluó 迦毘摩羅
พระนาคารชุนะ Lóngshù 龍樹 (นับถือว่าเป็นพระมหาโพธิสัตว์)
พระอารยเทวะ Jiānàtípó 迦那提婆
พระราหุลตะ Luóhóuluóduō 羅睺羅多
พระสังฆนันทิ Sēngqiénántí 僧伽難提
พระสังฆยศัส Sēngqiéshèduō 僧伽舍多
พระกุมารตะ Jiūmóluóduō 鳩摩羅多
พระศยต Shéyèduō 闍夜多
พระวสุพันธุ Shìqīn 世親
พระมโนรหิตะ Mónáluó 摩拏羅
พระหเกฺลนยศัส Hèlèyènàyèzhě 鶴勒夜那夜者
พระสิงหโพธิ Shīzǐpútí 師子菩提
พระวสิอสิต Póshèsīduō 婆舍斯多
พระปุณยมิตร Bùrúmìduō 不如密多
พระปรัชญาตาระ Bānruòduōluó 般若多羅
พระโพธิธรรม Pútídámó 菩提達磨
หลังจากพระโพธิธรรมนำศาสนาพุทธนิกายเซนจากอินเดียเข้ามาสู่ประเทศจีนแล้ว จึงมีการสืบทอดธรรมและตำแหน่งพระสังฆนายกในจีนต่อมาอีก 6 องค์ (หนังสือบางแห่งนับว่ามี 7 องค์) ดังนี้
| 0 | 1 | 2 | 3 | 4 |
| --- | --- | --- | --- | --- |
|  | The Continued Biographies  of Eminent Monks Xù gāosēng zhuàn 續高僧傳 of Dàoxuān 道宣 (596-667) | The Record of the Transmission  of the Dharma-Jewel Chuán fǎbǎo jì 傳法寶記 of Dù Fěi 杜胐 | History of Masters and Disciples of the Laṅkāvatāra-Sūtra Léngqié shīzī jì 楞伽師資紀記 of Jìngjué 淨覺 (ca. 683 - ca. 650) | The Xiǎnzōngjì 显宗记 of Shénhuì 神会 |
1: พระโพธิธรรม
| 2 | ฮุ่ยเข่อ 慧可 (487? - 593) | เต้ายฺวี่ 道育 | เต้ายฺวี่ 道育 | เต้ายฺวี่ 道育 |
2: ฮุ่ยเข่อ 慧可 (487? - 593)
3: เซิงชั่น 僧璨 (d.606)
| 4 | เต้าซิ่น 道信 (580 - 651) | เต้าซิ่น 道信 (580 - 651) | เต้าซิ่น 道信 (580 - 651) | Dàoxìn 道信 (580 - 651) |
5: หงเหริ่น 弘忍 (601 - 674)
| 6 | - | ฝ่าหรู 法如 (638-689) | เสินซิ่ว 神秀 (606? - 706) | ฮุ่ยเหนิง 慧能 (638-713) |
| 6 | - | เสินซิ่ว 神秀 (606? - 706) 神秀 (606? - 706) | เสวี่ยนเจ๋อ 玄賾 | ฮุ่ยเหนิง 慧能 (638-713) |
| 7 | - | - | - | เสวี่ยนเจ๋อ 玄覺 (665-713) |
แหล่งข้อมูลอื่น

หมู่บ้านพลัม ประเทศไทย
การถ่ายทอดสดผ่านสัญญาณต่อเนื่อง

ภาพนิ่งจากการถ่ายทอดสดผ่านสัญญาณต่อเนื่องของตู้ปลา Schou FishCam
การตั้งค่าการถ่ายทอดสดผ่านสัญญาณต่อเนื่อง
การถ่ายทอดสดผ่านสัญญาณต่อเนื่อง (อังกฤษ: live streaming) หมายถึง การบันทึกและออกอากาศสื่อส่งผ่านสัญญาณต่อเนื่องทางออนไลน์พร้อมกันในเวลาจริง มักเรียกกันง่าย ๆ ว่า สตรีม หรือ ไลฟ์สด แต่คำว่า "สตรีม" นี้มีความคลุมเครือ เนื่องจาก "สตรีมมิง" หรือการส่งต่อเนื่อง อาจหมายถึงสื่อใด ๆ ที่ส่งและเล่นพร้อมกันโดยไม่ต้องดาวน์โหลดไฟล์ทั้งหมด สื่อที่ไม่ได้ถ่ายทอดสด เช่น วีดิทัศน์ตามคำขอ วิดีโอบล็อก และวิดีโอในยูทูบ จะถูกส่งผ่านสัญญาณต่อเนื่องทางเทคนิค แต่จะไม่ถ่ายทอดสดผ่านสัญญาณต่อเนื่อง
การถ่ายทอดสดผ่านสัญญาณต่อเนื่องครอบคลุมหัวข้อต่าง ๆ มากมาย ตั้งแต่สื่อสังคม วิดีโอเกม ไปจนถึงกีฬาอาชีพ แพลตฟอร์มต่าง ๆ โดยเฉพาะเฟซบุ๊กไลฟ์ รวมถึงการส่งต่อเนื่องในเนื้อหาเกี่ยวกับการส่งเสริมการตลาดตามกำหนดเวลาและกิจกรรมของคนดัง รวมถึงการส่งต่อเนื่องระหว่างผู้ใช้เช่นเดียวกับในการโทรศัพท์ภาพ เว็บไซต์อย่างทวิทช์ กลายเป็นทางออกยอดนิยมสำหรับการรับชมผู้คนเล่นวิดีโอเกม เช่น อีสปอร์ต เกมรูปแบบเล็ทส์เพลย์ หรือเกมวิ่งเร็ว การถ่ายทอดสดการแข่งขันกีฬาในแอปพลิเคชันทั่วไป
การโต้ตอบของผู้ใช้ผ่านห้องสนทนาถือเป็นองค์ประกอบหลักของการถ่ายทอดสดผ่านสัญญาณต่อเนื่อง แพลตฟอร์มต่าง ๆ มักจะมีความสามารถในการพูดคุยกับผู้ออกอากาศหรือมีส่วนร่วมในการสนทนาในแชท ตัวอย่างที่ชัดเจนของการเชื่อมต่อผู้ชมคือการทดลองทางสังคม ทวิทช์เพลย์สโปเกมอน ที่ผู้ชมร่วมมือกันเพื่อเล่นเกม โปเกมอน ให้เสร็จสมบูรณ์โดยพิมพ์คำสั่งที่สอดคล้องกับตัวควบคุมการป้อนเข้า ห้องสนทนาจำนวนมากยังมีบริการสัญรูปอารมณ์ ซึ่งเป็นอีกวิธีหนึ่งในการสื่อสารกับผู้ถ่ายทอดเนื้อหาสดผ่านสัญญาณต่อเนื่อง
สื่อสังคม

ในด้านสื่อสังคม คำว่า "สื่อสด" หมายถึงสื่อใหม่ที่ใช้เทคโนโลยีสื่อส่งผ่านสัญญาณต่อเนื่อง เพื่อสร้างเครือข่ายสื่อผสมสดที่ใช้ร่วมกันระหว่างผู้คน บริษัท และองค์กรต่าง ๆ ไบรอัน เครเมอร์ นักการตลาดสื่อสังคม อธิบายว่า การถ่ายทอดสดผ่านสัญญาณต่อเนื่องเป็น "เครื่องมือทางการตลาดและการสื่อสารที่สำคัญ ราคาไม่แพง ช่วยให้ตราสินค้าเข้าถึงผู้ชมออนไลน์" ผู้ใช้สามารถติดตาม "แชร์" วิดีโอสดของเพื่อน รวมทั้ง "แชร์" เกี่ยวกับเนื้อหาหรือรายการอย่างเฉพาะเจาะจง สามารถแชร์สื่อสดผ่านเว็บไซต์หรือแอปพลิเคชันอินเทอร์เน็ตใดก็ได้ ดังนั้นเมื่อผู้คนเรียกดูเว็บไซต์ใดเว็บไซต์หนึ่งพวกเขาอาจพบสตรีมสื่อสดที่เกี่ยวข้องกับเนื้อหาที่พวกเขามองหาอยู่
สื่อสดอาจรวมถึงการรายงานข่าวกิจกรรมต่าง ๆ เช่น คอนเสิร์ต หรือการรายงานข่าวสดที่ดูได้โดยใช้เว็บเบราว์เซอร์หรือโปรแกรมประยุกต์ ในที่นี้จะกล่าวถึงสื่อสังคมยอดนิยม 2 แห่ง คือเฟซบุ๊กวอตช์ และยูทูบไลฟ์
สื่อสังคม > เฟซบุ๊กวอตช์

เฟซบุ๊กเปิดตัวการส่งวิดีโอผ่านสัญญาณต่อเนื่องในชื่อเฟซบุ๊กวอตช์ แก่บุคคลบางกลุ่มในเดือนสิงหาคม ค.ศ. 2016 และเผยแพร่สู่สาธารณะในเดือนมกราคม ค.ศ. 2017 เฟซบุ๊กวอตช์เป็นบริการวิดีทัศน์ตามคำขอที่ช่วยให้ผู้ใช้สามารถแบ่งปันเนื้อหาแบบสด ๆ ช่วยให้ผู้คนสามารถอัปโหลดวิดีโอของตนที่ครอบคลุมหัวข้อต่าง ๆ มากมาย รวมถึงสุขนาฏกรรม ละคร และรายการข่าว เฟซบุ๊กไลฟ์อนุญาตให้ผู้ใช้เฟซบุ๊กใส่ "ปฏิกิริยา" ของตนเองเมื่อมีคนแพร่ภาพ สาเหตุหนึ่งที่ทำให้เฟซบุ๊กวอตช์ประสบความสำเร็จอย่างมากเนื่องจากมีการแนะนำเนื้อหาให้กับผู้ใช้ตามอัลกอริทึมที่กำหนดว่าผู้ใช้ต้องการรับชมอะไรมากที่สุด
สื่อสังคม > ยูทูบไลฟ์

ยูทูบถูกซื้อโดยกูเกิลในปี ค.ศ. 2006 และต่อมาทั้งคู่ก็ได้ประกาศแอปถ่ายทอดสดผ่านสัญญาณต่อเนื่อง ผู้ใช้สามารถแสดงความคิดเห็นในการออกอากาศได้ สามารถบันทึกการถ่ายทอดสดผ่านสัญญาณต่อเนื่องบนยูทูบได้ และผู้ใช้ทุกคนสามารถเข้าถึงได้ผ่านแอปพลิเคชัน มานูเอล บรอนสไตน์ หัวหน้าฝ่ายผลิตภัณฑ์สำหรับผู้บริโภคของยูทูบกล่าวว่า การถ่ายทอดสดผ่านสัญญาณต่อเนื่องเปิดโอกาสให้ผู้สร้างได้ "สร้างความสัมพันธ์ที่ใกล้ชิดมากขึ้นกับแฟน ๆ"
ดูเพิ่ม

โทรทัศน์ผ่านสัญญาณต่อเนื่อง
ผู้ส่งผ่านสัญญาณต่อเนื่องออนไลน์
การออกอากาศทางเว็บ
การเผยแพร่เนื้อหาข่าวทั่วโลกสดผ่านสัญญาณต่อเนื่อง
ภาษากาเนาชี

| ภาษากาเนาชี |
| --- | --- |
ประเทศที่มีการพูด: รัฐอุตตรประเทศ อินเดีย
จำนวนผู้พูด: 6 ล้านคน  (ไม่พบวันที่)
ตระกูลภาษา: อินโด-ยูโรเปียน  ภาษากลุ่มอินโด-อิเรเนียนภาษากลุ่มอินโด-อารยันภาษาฮินดีภาษากาเนาชี
รหัสภาษา
ISO 639-3: –
ภาษากาเนาชี เป็นภาษาหรือสำเนียงในอินเดีย มีผู้พุด 6 ล้านคนในบริเวณกันเนาช์ของรัฐอุตตรประเทศ ใกล้เคียงกับภาษาฮินดี บางครั้งจัดว่าเป็นสำเนียงหนึ่งของภาษาฮินดี ในบางกรณีจัดเป็นภาษาฮินดีตะวันตก ภาษากาเนาชีมีสองสำเนียงคือ สำเนียงติรารีและสำเนียงกาเนาชีพื้นเมืองที่อยู่ระหว่างภาษากาเนาชีมาตรฐานกับภาษาอวธี
วัยฝันร้ายเดียงสา

| วัยฝันร้ายเดียงสา |
| --- | --- |
สร้างโดย: อ
เขียนโดย: ศ   ส   ก
กำกับโดย: ส
แสดงนำ: ณ ภ อ ห น
ดนตรีแก่นเรื่องเปิด: "ว" โดย
ดนตรีแก่นเรื่องปิด: "ย" โดย ว "ก" และ "ย" โดย อ
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 00
จำนวนตอน: 00
การผลิต
ความยาวตอน: 25 นาที
ออกอากาศ
เครือข่าย: สถานีวิทยุโทรทัศน์กองทัพบกช่อง 5
ออกอากาศ: 12 ก 25 – 10 กร 25
วัยฝันร้ายเดียงสา เป็นละครซีรีส์ ผลิตโดย บริษัท ร้อย๑๐๐ล้าน โปรดักชั่น จำกัด ออกอากาศทางสถานีโทรทัศน์กองทัพบกช่อง 5
รายชื่อตอน

| ตอนที่ | วันที่ออกอากาศ | ชื่อตอน | นักแสดงรับเชิญ |
| --- | --- | --- | --- |
| 1 | 19 เมษายน 2560 |  |  |
| 2 | 26 เมษายน 2560 |  |  |
| 3 | 3 พฤษภาคม 2560 |  |  |
| 4 | 10 พฤษภาคม 2560 |  |  |
| 5 | 24 พฤษภาคม 2560 |  |  |
| 6 | 31 พฤษภาคม 2560 |  |  |
| 7 | 7 มิถุนายน 2560 |  |  |
| 8 | 14 มิถุนายน 2560 |  |  |
| 9 | 21 มิถุนายน 2560 |  |  |
| 10 | 28 มิถุนายน 2560 |  |  |
| 11 | 5 กรกฎาคม 2560 |  |  |
| 12 | 12 กรกฎาคม 2560 |  |  |
| 13 | 19 กรกฎาคม 2560 |  |  |
| 14 | 26 กรกฎาคม 2560 |  |  |
| 15 | 2 สิงหาคม 2560 |  |  |
| 16 | 9 สิงหาคม 2560 |  |  |
| 17 | 16 สิงหาคม 2560 |  |  |
| 18 | 6 กันยายน 2560 |  |  |
| 00 | 2560 |  | ไม่มี |
แหล่งข้อมูลอื่น

“ร้อย ๑๐๐ ล้าน”เปิดตัวเป็นทางการ เน้นปณิธานผลิตละครน้ำดีสู่สังคม : siamrath.co.th เก็บถาวร 2017-10-14 ที่ เวย์แบ็กแมชชีน
ปิดกล้อง “วัยฝันร้ายเดียงสา ซีซั่น2” วัยจิ๋ว วัยแจ๋ว ชวนกันดวลไมค์เสียงใสหายเหนื่อย : prsociety.net
แม่แบบ:Twitter.com
การแก้ปัญหาแบบศึกษาสำนึก

บทความนี้เกี่ยวกับวิทยาการคอมพิวเตอร์ สำหรับความหมายอื่น ดูที่ ฮิวริสติก (แก้ความกำกวม)
โดยปกติการออกแบบหรือค้นหาขั้นตอนวิธี หรือขั้นตอนวิธี ที่ดีเพื่อการหาผลลัพธ์หรือแก้ปัญหาด้วยคอมพิวเตอร์นั้นมีเป้าหมายพื้นฐานอยู่ 2 ประการ คือ
สามารถรับประกันคุณภาพของคำตอบได้ คือ สามารถพิสูจน์ถึงความเหมาะที่สุด (optimality) หรือ ระบุขอบข่ายคุณภาพ ของคำตอบได้
สามารถรับประกันช่วงเวลา หรือ ความเร็ว ที่ใช้ในการคำนวณ เพื่อหาคำตอบนั้นได้
การแก้ปัญหาแบบศึกษาสำนึก (heuristic approach) เปรียบเทียบได้กับ ขั้นตอนวิธีหรือขั้นตอนวิธีแก้ปัญหาที่ไม่สามารถรับประกันถึงคุณสมบัติทั้งสองประการข้างต้นได้ อาจจะมีเพียงประการใดประการหนึ่ง หรือ อาจจะไม่มีเลยก็ได้ ตัวอย่างความหมายของความไม่สามารถรับประกันได้ เช่น ถ้าเรามีวิธีในการหาคำตอบของปัญหาประเภทหนึ่ง ซึ่งโดยปกติวิธีนี้จะให้คำตอบที่มีคุณภาพดี แต่ในบางครั้งคำตอบที่ได้อาจจะไม่ดี, หรือ เราไม่สามารถจะพิสูจน์ได้ว่า วิธีการหาคำตอบหนึ่งจะสามารถหาคำตอบได้เร็วตลอดเวลา ถึงแม้ว่าโดยทั่วไปแล้วจะเร็วก็ตาม
โดยส่วนใหญ่ เราสามารถสร้างและยกตัวอย่างปัญหาเป็นพิเศษให้กับวิธีแบบศึกษาสำนึก และเป็นกรณีที่ทำให้วิธีแบบศึกษาสำนึกให้คำตอบที่ผิด หรือทำงานอย่างเชื่องช้าได้ แต่อย่างไรก็ตาม เนื่องจากโครงสร้างของปัญหาตัวอย่างนั้นเป็นกรณีที่พิเศษมากๆ ซึ่งโดยทั่วไปแล้วมีโอกาสเกิดขึ้นได้น้อย หรือ อาจไม่เกิดขึ้นเลย ดังนั้นเราจึงพบเห็นการนำวิธีแบบศึกษาสำนึกไปใช้แก้ปัญหาในโลกจริงอยู่ทั่วไป
วิธีแบบศึกษาสำนึกในปัญหาการหาเส้นทางสั้นที่สุด

สำหรับปัญหาเส้นทางสั้นที่สุด (shortest path problems) นั้น วิธีแบบศึกษาสำนึกจะกำหนดให้ การศึกษาสำนึก เป็น ฟังก์ชันศึกษาสำนึก ,  h(n) อยู่บนปม (nodes) ของต้นไม้สำหรับค้น (search tree), ซึ่งทำงานโดยการประมาณค่าของวิถี(path) สั้นที่สุดหรือมีค่าน้อยสุด จากปมปัจจุบันไปยังปมเป้าหมาย (goal) วิธีการศึกษาสำนึกใช้ใน informed search algorithm เช่น การค้นหาของที่ดีที่สุดเชิงละโมบ หรือGreedy best-first search และ การค้นหาเอสตาร์A* สำหรับเป็นผู้เลือกหรือตัวตัดสินใจเลือกปมที่ดีที่สุดก่อนการค้นหาปมต่อไป. การค้นหาของที่ดีที่สุดเชิงละโมบ (Greedy best-first search) จะเลือกปมที่มีค่าน้อยที่สุดสำหรับฟังก์ชันศึกษาสำนึก ส่วน เอสตาร์ (A*) จะค้นหาปมที่มีค่าน้อยที่สุดจากสมการ  g(n)+h(n), โดยที่ฟังก์ชัน  g(n) คือ ค่าที่แท้จริง (exact cost) สำหรับเส้นทางจาก สถานะกำหนดเริ่มต้น (initial state) มายังสถานะปัจจุบัน. และโดยที่ฟังก์ชัน  h(n) จะส่งค่าประมาณการศึกษาสำนึกที่ยอมรับได้ นั่นคือ ถ้าฟังก์ชัน  h(n) เป็นค่าประมาณที่ไม่เคยประมาณมากกว่าค่าจริงจนถึงเป้าหมาย (goal) — สำหรับกรณีนี้เอสตาร์ (A*) ได้มีการพิสูจน์แล้วว่าได้ผลเฉลยที่เหมาะที่สุดเสมอ (optimal)
ปัญหาเก่าแก่ที่เกี่ยวข้องกับวิธีศึกษาสำนึกคือปัญหา เอ็น-พัซเซิล (n-puzzle) โดยทั่วไปการใช้วิธีศึกษาสำนึก สำหรับปัญหานี้และการนับจำนวนครั้งของการขยับแผ่นที่สามารถขยับได้ ระหว่างตำแหน่งปัจุจบันไปยังเป้าหมาย เกี่ยวข้องกันกับการแก้ปัญหาลักษณะเดียวกับปัญหาระยะห่างแมนแฮทตัน (Manhattan distance)
วิธีแบบศึกษาสำนึกในปัญหาการหาเส้นทางสั้นที่สุด > ผลกระทบของวิธีศึกษาสำนึกในด้านของประสิทธิภาพเชิงเวลา

ในการค้นหารูปแบบของการแก้ไขปัญหา เมื่อมีตัวเลือกจำนวน  b 
ทุกๆ ปมและมีความลึก d จากตำแหน่งปัจจุบันไปยังปมเป้าหมาย การค้นหาแบบตรงไปตรงมา (naive)จะใช้การค้นหาประมาณ  b^{d} ปม ถึงจะพบคำตอบ
การนำวิธีศึกษาสำนึกมาใช้ช่วยเพิ่มประสิทธิภาพเชิงเวลาของการค้นคำตอบได้โดยจะช่วยลด จำนวนการแตกกิ่งก้านbranching factor จากจำนวน  b ไปยังค่าคงที่ b*
แม้ว่าการประมาณโดยใช้วิธีศึกษาสำนึกจะให้ผลเฉลยที่เหมาะสม (optimal answer) แต่การใช้วิธีศึกษาสำนึกที่ให้การประมาณค่าในจำนวนการแตกกิ่งก้าน (branching factor) ที่ต่ำกว่าจะช่วยเพิ่มประสิทธิภาพของการคำนวณได้ดียิ่งขึ้น สำหรับในปัญหาทั่วๆ ไป เราสามารถแสดงได้ว่า วิธีศึกษาสำนึก  h_{2}(n) ดีกว่า วิธีศึกษาสำนึก  h_{1}(n) ในเงื่อนไขถ้า  h_{2}(n) มากกว่าdominate  h_{1}(n) หรือ  h_{1}(n)<h_{2}(n) สำหรับ  n ทุกๆ ค่า
วิธีแบบศึกษาสำนึกในปัญหาการหาเส้นทางสั้นที่สุด > วิธีศึกษาสำนึกในระบบปัญญาประดิษฐ์

มีขั้นตอนวิธีหลายอย่างในระบบปัญญาประดิษฐ์ ที่ใช้วิธีศึกษาสำนึกโดยธรรมชาติ หรือใช้กฎเกณฑ์แบบศึกษาสำนึกได้
ตัวอย่างเช่น ระบบตรวจจับการส่งข่าวขยะสแปม (SpamAssassin) ใช้วิธีศึกษาสำนึกในการตัดสินว่า อีเมลแบบใดเป็นข่าวขยะหรือไม่เป็น สำหรับกฎการตรวจจับที่ได้วางไว้ ถ้าใช้เพียงกฎเดียวก็จะไม่สามารถตรวจสอบได้อย่างถูกต้อง แต่เมื่อใช้วิธีศึกษาสำนึกเข้าช่วยประกอบรวมกฎการตรวจจับหลายๆ กฎเข้าไว้ด้วยกัน ก็จะได้ระบบที่ได้ผลที่ดีกว่า และน่าเชื่อถือยิ่งขึ้น
เรียวตาโร โนโนมูระ

| เรียวตาโร โนโนมูระ |
| --- | --- |
野々村 竜太郎

สมาชิกสภาจังหวัดเฮียวโงะ
ดำรงตำแหน่ง 11 มิถุนายน ค.ศ. 2011 – 11 กรกฎาคม ค.ศ. 2014
เขตเลือกตั้ง: นครนิชิโนมิยะ
 
ข้อมูลส่วนบุคคล
เกิด:  (1966-07-29) 29 กรกฎาคม ค.ศ. 1966 (58 ปี) โอซากะ ประเทศญี่ปุ่น
พรรคการเมือง: อิสระ (2008–2011)   Nishinomiya Restoration Association (2011–2012)   Nishinomiya's Goddess of Hope (2012–2013)   The Last Hope (2013–2014)   The Last Hope Regional Party (2014)
ข้อมูลอาชญากรรม 

ข้อหา: การใช้จ่ายอย่างฉ้อโกงและใช้เงินทุนโดยมิชอบ
บทลงโทษ: จำคุก 3 ปี คำพิพากษารอลงอาญา 4 ปี
 
 

เรียวตาโร โนโนมูระ (ญี่ปุ่น: 野々村 竜太郎; โรมาจิ: Nonomura Ryūtarō; เกิดวันที่ 29 กรกฎาคม ค.ศ. 1966) เป็นอดีตนักการเมืองและนักต้มตุ๋นชาวญี่ปุ่นที่ถูกตัดสินว่ามีความผิด ซึ่งเป็นที่รู้จักจากการร้องไห้อย่างบ้าคลั่งระหว่างการแถลงข่าวเมื่อ ค.ศ. 2014 โนโนมูระมีอาชีพทางนิติบัญญัติเพียงช่วงสั้น ๆ โดยได้รับเลือกในสภาจังหวัดเฮียวโงะใน ค.ศ. 2011 ก่อนลาออกเนื่องด้วยเรื่องอื้อฉาวทางการเงินใน ค.ศ. 2014 งานแถลงข่าวของเขาได้กลายเป็นมีม เนื่องจากการร้องไห้อย่างบ้าคลั่งหลังถูกถามให้อธิบายเรื่องการเงินของเขา ใน ค.ศ. 2016 เขาถูกตัดสินให้จำคุกสามปีและรอลงอาญา 4 ปีฐานใช้จ่ายอย่างฉ้อโกงและใช้เงินทุนโดยมิชอบ
ชีวิตช่วงต้นและการศึกษา

โนโนมูระเกิดเมื่อวันที่ 29 กรกฎาคม ค.ศ. 1966 ที่โอซากะ จบจากโรงเรียนมัธยมคิตาโนะ จังหวัดโอซากะ และเข้าเรียนที่มหาวิทยาลัยคันไซ ภายหลังกลายเป็นที่ปรึกษาสำนักงานจังหวัดเฮียวโงะชูเรไกที่จัดขึ้นโดยบัณฑิตจากมหาวิทยาลัยคันไซ หลังจบการศึกษา เขาได้รับการว่าจ้างเป็นข้าราชการที่ศาลากลางคาวานิชิเป็นเวลา 15 ปี หลังจากนั้นจึงลาออกเพื่อไปเล่นการเมือง
อาชีพการเมือง > ร่ำไห้ช่วงแถลง

เมื่อวันที่ 2 กรกฎาคม ค.ศ. 2014 โนโนมูระจัดการแถลงข่าวเกี่ยวกับการเยือนของเขา โดยตอบคำถามนักข่าวส่วนใหญ่ด้วยการให้คำตอบที่คลุมเครือและกล่าวว่า "ผมจำไม่ได้" เมื่อนักข่าวขอให้เขาอธิบายข้อกล่าวหาที่เขาถูกกล่าวหา โนโนมูระจึงเริ่มร้องไห้และ "พูดประโยคไร้แก่นสารและทุบโต๊ะ" วิดีโอร่ำไห้ของเขากลายเป็นกระแส โดยสถานีโทรทัศน์ญี่ปุ่นหลายแห่งถ่ายทอดฉากนี้หลายครั้ง และมีผู้เข้าชมในยูทูบมากกว่า 730,000 ครั้ง
หลังงานแถลงข่าว ทาดาโอ คาจิตานิ ประธานสภา และบรรดาสมาชิกพรรคเสรีประชาธิปไตยเรียกร้องให้เขาลาออก และในวันที่ 11 กรกฎาคม ค.ศ. 2014 เขาลาออกจากสภา ท่ามกลางการสอบสวนเรื่องอื้อฉาวและข้อกล่าวหาใหม่เรื่องการฉ้อโกงของเขา
C

สำหรับความหมายอื่น ดูที่ ซี
เนื่องจากข้อจำกัดทางเทคนิค ทำให้การค้นหา "C#" ให้ผลเป็นหน้านี้ สำหรับภาษาโปรแกรม ดูที่ ภาษาซีชาร์ป
C (ตัวใหญ่:C ตัวเล็ก:c) เป็นอักษรละติน ลำดับที่ 3
ชื่อเรียก

ในภาษาอังกฤษ เรียกว่า "ซี" ([siː])
ในภาษาเยอรมัน ฝรั่งเศส และสเปน เรียกว่า "เซ" และผู้พูดโดยมากในประเทศสเปนมักเรียก "เธ" (/θ/)
ในภาษาอิตาลี เรียกว่า "ชิ"
| Hebrew  gimel | Phoenician  gimel | Classical Greek  Gamma | Early Latin  C | Late Latin  C |
| --- | --- | --- | --- | --- |
ความหมาย

ในภาษาโปรแกรม ซี ซีพลัสพลัส ซีชาร์ป
C เป็นสัญลักษณ์ของธาตุคาร์บอน
รหัสสีคอมพิวเตอร์ CMYK จะใช้ C แทน สีไซอัน (สีฟ้าสว่าง)
ในการเขียนเลขโรมัน C มีค่าเท่ากับ 100
ในกีฬาบาสเกตบอล C ใช้แทน เซ็นเตอร์
ในกีฬาฟุตบอล CB ใช้แทน เซนเตอร์แบ็ก
ในหน่วยเงิน c หรือ ¢ ใช้แทน เซนต์
c ในทางฟิสิกส์หมายถึงความเร็วของแสง
อื่นๆ

ภาษามลายูใช้แทนเสียง /จ/
ภาษาบาลี ใช้แทนเสียงไม่ก้อง ไม่มีลม วรรคจะ ตรงกับรูปอักษรไทย จ และเสียงอักษรไทย /จ/
С ในอักษรซีริลลิก ที่เขียนคล้ายกัน
"soft c" ซึ่งออกเสียง /s/ ในภาษาอังกฤษ เมื่อถอดรูปอักษรเป็นอักษรไทย ในคำทับศัพท์หรือศัพท์ยื้ม ส่วนใหญ่ย่อมใช้ ซ เช่น ออนซ์ (ounce), ฟัสซิสต์ (Fascist), เซนติเมตร (centimeter), เซล (cell) เป็นต้น และ ศ เช่น ไอศกรีม (ice cream), ออฟฟิศ (office), ศิวิไลซ์ (civilize) เป็นต้น
ดูเพิ่ม

| อักษร C ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| CA | CB | CC | CD | CE | CF | CG | CH | CI | CJ | CK | CL | CM | CN | CO | CP | CQ | CR | CS | CT | CU | CV | CW | CX | CY | CZ |
| AC | BC | CC | DC | EC | FC | GC | HC | IC | JC | KC | LC | MC | NC | OC | PC | QC | RC | SC | TC | UC | VC | WC | XC | YC | ZC |
G

"จี" เปลี่ยนทางมาที่นี่ สำหรับความหมายอื่น ดูที่ จี (แก้ความกำกวม)
G เป็นอักษรลำดับที่ 7 ในอักษรละติน
ชื่อเรียก

ในภาษาอังกฤษและภาษาอิตาลี เรียกว่า "จี" (IPA: dʒiː)
ในภาษาเยอรมัน เรียกว่า "เก"
ในภาษาฝรั่งเศส เรียกว่า "เช"
ในภาษาสเปน เรียกว่า "เค" (หรือ "เฮ" ในบางภาษาถิ่น)
ความหมาย

G ในทางอาคาร ในทางสถาปัตยกรรม แสดงถึงชั้นที่อยู่ระดับเดียวกับพื้นดิน
G ในทางฟิสิกส์ ใช้แทนแรงโน้มถ่วง
g ในหน่วยวัด ใช้แทน กรัม
อื่นๆ

จีสปอต
จี-สตริง
จี 8
จี-14 เป็นองค์กรฟุตบอลในยุโรป
ดูเพิ่ม

| อักษร G ที่ประกอบกับอักษรละตินตัวอื่น |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| GA | GB | GC | GD | GE | GF | GG | GH | GI | GJ | GK | GL | GM | GN | GO | GP | GQ | GR | GS | GT | GU | GV | GW | GX | GY | GZ |
| AG | BG | CG | DG | EG | FG | GG | HG | IG | JG | KG | LG | MG | NG | OG | PG | QG | RG | SG | TG | UG | VG | WG | XG | YG | ZG |